|  |  |
| --- | --- |
| Shape  Description automatically generated | SVEUČILIŠTE U ZAGREBU  PRIRODOSLOVNO - MATEMATIČKI FAKULTET  10 000 ZAGREB, Horvatovac 102a  🕿(01) 46 06 011 fax (01) 46 06 018 e-mail [dekanat@dekanat.pmf.hr](mailto:dekanat@dekanat.pmf.hr) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klasa: 400-02/23-01/

Ur. br. 251-58-10206-23-

U Zagrebu, 19. 12. 2023.god.

**Obrazloženje financijskog plana za 2024. god. s projekcijama za 2025. i 2026.**

Prijedlog financijskog plana za 2024. god. i projekcije za 2025. i 2026. god. izrađen je u skladu s Uputom Ministarstva znanosti i obrazovanja (Klasa: 400-06/23-01/00035, Ur. Br. 533-02-23-0003) od 25. rujna 2023. god. te naknadnom uputom Ministarstva znanosti i obrazovanja o izmjeni i potrebi usklade financijskih planova (Klasa: 400-06/23-01/00035, Ur. br. 533-02-23-0004) od 4. prosinaca 2023.god.

Prema Statutu, fakultet obavlja sljedeće djelatnosti:

Djelatnosti Fakulteta su:

1. ustrojavanje i izvođenje sveučilišnih studija matematike, fizike, kemije, biologije, geologije, geografije, geofizike, informatike i računarstva,
2. znanstveno-istraživačka djelatnost,
3. izrada znanstvenih i stručnih projekata, tehničke dokumentacije, analiza, atesta i ekspertiza,
4. stručni poslovi zaštite okoliša i prirode,
5. stručna ekspertiza, standardizacija mjernih postupaka, mjerenja i kontrola kvalitete,
6. knjižnična djelatnost za znanstvene i nastavne potrebe matematike, fizike, kemije, biologije, geologije, geografije, geofizike i računarstva,
7. ustrojavanje i provođenje različitih oblika stalnog ili povremenog usavršavanja studenata, odnosno polaznika,
8. ustrojavanje i provođenje različitih oblika stalnog ili povremenog usavršavanja učitelja i nastavnika osnovnih i srednjih škola,
9. uzgoj laboratorijskih te držanje pokusnih i divljih životinja, biljaka i gljiva, biljnih i životinjskih staničnih kultura te kultura mikroorganizama,
10. obavljanje pokusa nad životinjama u svrhu nastavnog i znanstvenoistraživačkog rada,
11. organiziranje i održavanje znanstvenih i stručnih skupova,
12. organiziranje i održavanje radionica, stručne prakse, simpozija i seminara koji su u službi osnovne djelatnosti Fakulteta,
13. izdavačka i informatička djelatnost za potrebe nastave te znanstvenog i stručnog rada,
14. prodaja udžbenika i ostalih materijala potrebnih za obavljanje djelatnosti Fakulteta,
15. obavljanje vještačenja za odgovarajuće djelatnosti iz matematike, fizike, kemije, biologije, geologije, geografije, geofizike i računarstva,
16. pružanje usluga trgovačkim društvima i drugim organizacijama kada to služi razvoju osnovne djelatnosti i racionalnijem korištenju prostora i opreme,
17. obrazovanje odraslih i cjeloživotno obrazovanje iz matematike, fizike, kemije, biologije, geologije, geografije, geofizike i računarstva,
18. izvođenje stručnih studija i poduka iz matematike, fizike, kemije, biologije, geologije, geografije, geofizike i računarstva,
19. prodaja bilja nastalog u obavljanju djelatnosti,
20. fotografska i fotogrametrijska djelatnost,
21. snimanje iz zraka,
22. usluge informacijskog društva,
23. trgovina na malo preko pošte ili interneta.

Fakultet može obavljati i druge djelatnosti ako iste služe osnovnoj djelatnosti i pridonose potpunijem iskorištenju prostornih i kadrovskih kapaciteta Fakulteta.

Po broju svojih studenata i znanstveno-nastavnog osoblja Prirodoslovno-matematički fakultet Sveučilišta u Zagrebu nalazi se među najvećim sastavnicama Sveučilišta u Zagrebu te znanstveno-nastavna sredina koja je jedna od najznačajnijih edukatora znanstvenog kadra u hrvatskom prirodoslovlju i matematici, srednjoškolskih nastavnika tih predmeta, a istovremeno i jedan od vodećih centara istraživanja u tim znanstvenim područjima. Na sedam odsjeka PMF-a (Matematički, Fizički, Kemijski, Biološki, Geološki, Geografski i Geofizički), studira oko 4300 studenata na preddiplomskom, integriranom preddiplomskom i diplomskom, te diplomskom studiju na 36 studijskih programa, te oko 800 studenata na doktorskom studiju. Studenti po završetku preddiplomskih studija najvećim dijelom nastavljaju svoje obrazovanje na diplomskim, a potom i na doktorskim studijima. Razvoj hrvatske znanosti je nezamisliv bez stotinjak doktora znanosti koliko ih svake godine doktorira na PMF-u.

**A621001 Redovna djelatnost Prirodoslovno-matematičkog fakulteta Sveučilišta u Zagrebu**

Zakonske i druge pravne osnove:

* Zakon o znanstvenoj djelatnosti i visokom obrazovanju (NN br. 123/2003, 198/2003, 105/2004, 174/2004, 2/2007, 46/2007, 45/2009, 45/2009, 63/2011, 94/2013, 139/2013, 101/2014, 60/2015, 131/2017, 96/2018, 119/2022)
* Zakon o ustanovama (NN br. 76/93, 29/97, 47/99, 35/08, 127/19, 151/22)
* Zakon o proračunu (NN br. 144/21)
* Zakon o izvršenju državnog proračuna (NN 145/22)
* Pravilnik o proračunskim klasifikacijama (NN br. 26/2010, 120/2013, 1/2020, 144/2021)
* Pravilnik o proračunskom računovodstvu i računskom planu (NN br. 124/2014, 115/2015, 87/2016, 3/2018, 126/2019, 108/2020, 144/2021)
* Zakon o fiskalnoj odgovornosti (NN br. 111/2018, 41/2020, 83/23)
* Kolektivni ugovor za znanost i visoko obrazovanje (9/2019, 9/2019, 52/2020)
* Zakon o studentskom zboru i drugim studentskim organizacijama (NN 71/2007)
* Strategija znanosti, obrazovanja i tehnologije (NN 124/2014)

|  |  |  |  |
| --- | --- | --- | --- |
|  | Plan 2024. | Plan 2025. | Plan 2026. |
| **A621001**  Redovna djelatnost Prirodoslovno-matematičkog fakulteta Sveučilišta u Zagrebu | 22.328.593 EUR | 22.396.735 EUR | 22.408.964 EUR |

Ova aktivnost sastoji se od slijedećih elemenata: plaće za zaposlene, plaća za posebne uvjete rada, materijalna prava zaposlenih, naknada za sistematske preglede zaposlenika te se provodi svake godine.

Za 2024. god. planirano je ukupno povećanje od 6,36 % u odnosu na plan za 2023. god. pri čemu su sredstva za plaće uvećana u odnosu na plan 2023. za redovna povećanja zbog napredovanja i navršenih godina staža, a rashodi za materijalne troškove planirani su na razini 2023. god. Projekcije za 2025. i 2026. za ukupna sredstva redovne djelatnosti su povećana za 0,49 % u odnosu na plan 2024. god.

***Izračun financijskog plana:***

1. Planirani broj zaposlenih u 2024. x iznos prosječne mjesečne place x 12 mjeseci + ostali rashodi za zaposlene

Broj zaposlenih u 2025. x iznos prosječne mjesečne place x 12 mjeseci + ostali rashodi za zaposlene

Broj zaposlenih u 2026. x iznos prosječne mjesečne place x 12 mjeseci + ostali rashodi za zaposlene.

**A622122 Programsko financiranje javnih visokih učilišta**

*Zakonske i druge pravne osnove*

* *Zakon o znanstvenoj djelatnosti i visokom obrazovanju ( NN 119/22, dalje: ZVOZD)*
* *Uredba o programskom financiranju javnih visokih učilišta I javnih znanstvenih instituta u Republici Hrvtaskoj ( NN 78/23, dalje: Uredba)*

|  |  |  |  |
| --- | --- | --- | --- |
|  | *Plan 2024.* | *Plan 2025.* | *Plan 2026.* |
| *A622122*  *Programsko financiranje javnih visokih učilišta* | 1.623.076 EUR | 1.623.076 EUR | 1.623.076 EUR |

Stavke programskog financiranja javnih visokih učilišta obuhvaćaju osnovnu proračunsku komponentu (plaće i materijalna prava zaposlenih, materijalne troškove poslovanja, sredstva za tekuće i investicijsko održavanje, nastavne, znanstvene i umjetničke infrastrukture, izdatke za obavljanje znanstvene odnosno umjetničke i stručne djelatnosti, sredstva za znanstveno i stručno osposobljavanje i usavršavanje, izdatke za studentski standard, sredstva za izdavačku djelatnost, sredstva za druge osnovne troškove), razvojnu proračunsku komponentu (modernizaciju studijskih programa, razvoj usluga za potporu studentima i unaprjeđivanje studentskog standarda, internacionalizaciju rezultata znanstvenih i umjetničkih projekata i programa, razvoj programa kojima se jača društveni angažman visokog učilišta u zajednici, s posebnim naglaskom na jačanje različitosti, pravičnosti i socijalne uključivosti u visokom obrazovanju i znanosti, poticanje međunarodne mobilnosti i međunarodne međuinstitucionalne suradnje s posebnom podrškom uključivanju u mreže sveučilišta u sklopu inicijative europskih sveučilišta, izgradnju nove i okrupnjavanje postojeće nastavne, znanstvene i umjetničke infrastrukture, razvoj programa od posebnog utjecaja na gospodarstvo i društveni razvoj, provedbu projekata od interesa za Republiku Hrvatsku, organizacijsku i funkcionalnu integraciju javnih visokih učilišta, upravljanje intelektualnim vlasništvom i komercijalizaciju rezultata istraživanja, znanstvenih projekata i programa, ostvarivanje drugih ciljeva u skladu s nacionalnim strateškim smjernicama i strategijom razvoja javnog visokog učilišta) i izvedbenu proračunsku komponentu (sredstva državnog proračuna Republike Hrvatske koja se doznačuju javnom visokom učilištu na temelju uspješnosti ostvarivanja ciljeva i pokazatelja utvrđenih programskim ugovorom) koje se utvrđuju u postupku pregovaranja o programskom ugovoru. Prihodi za školarine, u očekivanju programskih ugovora planirani su prema ZVOZD-u, Uredbi, Privremenoj odluci PMF-a, KLASA:  602-04/23-01/83, URBROJ: 251-58-10203-23-1 od 22. rujna 2023. o participaciji u troškovima studija na svim prijediplomskim, diplomskim te integriranim prijediplomskim i diplomskim sveučilišnim studijima na PMF-u (cijena 1 ECTS boda 18,58 EUR (što prema fiksnom tečaju konverzije 1 EUR=7,53450 HRK iznosi 140 HRK) te prethodno važećim aktima (Odluka Vlade RH o programskom financiranju javnih visokih učilišta u akademskim godinama 2018./2019.,2019./2020., 2020./2021. i 2021./2022. (NN 87/2018)) i Odluka MZO-a o financiranju javnih visokih učilišta u RH u akademskoj godini 2022./2023., KLASA: 602-04/22-10/00115, URBROJ: 533-04-22-0002 od 7. studenoga 2022.).

Sredstva za 2024. godinu planirana su s uvećanjem u odnosu na 2023. za 0,78 %, a projekcije za 2025. i 2026. su jednake planu za 2024.

**A621038 Programi vježbaonica visokih učilišta (mentorska nastava)**

*Zakonske i druge pravne osnove*

* Zakon o znanstvenoj djelatnosti i visokom obrazovanju (NN br. 123/2003, 198/2003, 105/2004, 174/2004, 2/2007, 46/2007, 45/2009, 45/2009, 63/2011, 94/2013, 139/2013, 101/2014, 60/2015, 131/2017, 96/2018, 119/2022)
* Zakon o osiguravanju kvalitete u znanosti i visokom obrazovanju (NN 45/2009, 151/2022)
* Izvedbeni nastavni planovi i programi

|  |  |  |  |
| --- | --- | --- | --- |
|  | Plan 2024. | Plan 2025. | Plan 2026. |
| A621038  Programi vježbaonica visokih učilišta | 81.066 EUR | 81.066 EUR | 81.066 EUR |

Ova aktivnost provodi se svake godine.

U razdoblju 2024. – 2026. Sredstva za mentorsku nastavu planirana su prema planiranim satima mentorske nastave pri čemu je plan za 2024. God. Umanjen za 1,32 % u odnosu na realizaciju za ak. God. 2022./2023. Projekcije za 2025. I 2026. Su planirane na jednakoj razini plana za 2024.

**A622012 Redovna djelatnost Seizmološke službe i Geomagnetskih opservatorija Sveučilišta u Zagrebu Prirodoslovno- matematičkog fakulteta, Geofizičkog odsjeka**

*Zakonske i druge pravne osnove*

* Zakon o znanstvenoj djelatnosti i visokom obrazovanju (NN br. 123/2003, 198/2003, 105/2004, 174/2004, 2/2007, 46/2007, 45/2009, 45/2009, 63/2011, 94/2013, 139/2013, 101/2014, 60/2015, 131/2017, 96/2018, 119/2022)
* Zakon o seizmološkim poslovima (NN 44/85)

|  |  |  |  |
| --- | --- | --- | --- |
|  | Plan 2024. | Plan 2025. | Plan 2026. |
| Seizmološka služba i Geomagnetski opservatoriji Prirodoslovno-matematičkog fakulteta u Zagrebu | 232.963 EUR | 232.963 EUR | 232.963 EUR |

Ova aktivnost provodi se svake godine

Seizmološka služba se brine o prikupljanju i analizi makroseizmičkih i mikroseizmičkih podataka. Na području Hrvatske održava se u stalnom radu mreža digitalnih seizmografa i akcelerografa kojima se prati vibriranje tla uzrokovano potresima u nas i u svijetu. Na temelju zapisa potresa daju se obavijesti građanstvu i raznim službama te stručne ekspertize za graditelje, osiguravateljske kuće i sl. Seizmološka Služba djeluje u okviru Geofizičkog odsjeka PMF-a.

Geomagnetski opservatoriji ustrojeni su za obavljanje mjerenja geomagnetskih parametara, promjene razine mora i meteoroloških veličina te znanstvenog, stručnog i obrazovnog rada, a obuhvaćaju: Geomagnetski opservatoriji Lonjsko polje, Mareografsku postaju Bakar i Meteorološke postaje Horvatovac i Puntijarka te Mikrometeorološku postaju na Maslenici. Geomagnetski opservatoriji djeluju u okviru Geofizičkog odsjeka PMF-a.

Planirana sredstva isplaćuje Ministarstvo znanosti i obrazovanja na temelju dostavljenih troškova i obveza a u skladu s financijskim planom i zadanim limitom financiranja.

**A679088 Redovna djelatnost Prirodoslovno-matematičkog fakulteta Sveučilišta U Zagrebu (iz evidencije prihoda)**

*Zakonske* i druge pravne osnove

* Zakon o znanstvenoj djelatnosti i visokom obrazovanju (NN br. 123/2003, 198/2003, 105/2004, 174/2004, 2/2007, 46/2007, 45/2009, 45/2009, 63/2011, 94/2013, 139/2013, 101/2014, 60/2015, 131/2017, 96/2018, 119/2022 )
* Kolektivni ugovor za znanost i visoko obrazovanje (9/2019, 9/2019, 52/2020)
* Strategija znanosti, obrazovanja i tehnologije

|  |  |  |  |
| --- | --- | --- | --- |
|  | Plan 2024. | Plan 2025. | Plan 2026. |
| A679088  Redovna djelatnost Sveučilišta u Zagrebu (iz evidencijskih prihoda) | 5.796.700 EUR | 4.676.700 EUR | 3.776.700 EUR |

Ova aktivnost provodi se svake godine i obuhvaća izvore financiranja 31, 43, 52, 61 i 71.

Namjenski prihodi, konto 6526 (izvor 43) sastoje se od prihoda od školarina.

Vlastiti prihodi konto 6615 (izvor 31) sastoji se od prihoda iz:

* prihodi od provođenja stručnih projekata (razne analize, mjerenja, kontrole i sl...)
* prihodi od znanstvenih projekta izvan državnog, županijskog i gradskog proračuna, razne organizacije znanstvenih i stručnih skupova
* prihoda od iznajmljivanja prostora te ostali prihodi

Donacije, konto 6631 (izvor 61) sastoje se od prihoda za nabavku kemikalija , opreme i slično za potrebe unapređenja nastave i znanosti.

**Održavanje Botaničkog vrta**

Pod ovu aktivnost spada i financiranje Botaničkog vrta PMF-a (izvor 52, konto 6361) koji se financira na temelju Ugovora o realizaciji Programa održavanja javnih prometnih površina, građevina i uređaja javne namjene od strane Grada Zagreba.

|  |  |  |  |
| --- | --- | --- | --- |
|  | Plan  2024. | Plan  2025. | Plan  2026. |
| Tekuće održavanje opreme u arboretumu,organizacija izložbi,nabava materijala i ostalog potrebnog za uzgoj biljaka | 199.000 EUR | 199.000 EUR | 199.000 EUR |

Na izvoru 52 od 1.1.2022. iskazuju se i prihodi od Hrvatske Zaklade za znanost namijenjeni provedbi znanstvenih projekata.

Planirana sredstva su iskazana za sve tri godine po aktivnocstima HRZZ-a

|  |  |  |  |
| --- | --- | --- | --- |
|  | Plan  2024. | Plan  2025. | Plan  2026. |
| Program doktoranada i poslijedoktoranada HRZZ  Aktivnost A557042 | 783.000 EUR | 453.000 EUR | 56.000 EUR |
| Projektno financiranje znanstvene djelatnosti HRZZ  Aktivnost A621048 | 551.090 EUR | 153.971 EUR | 1.520 EUR |

**EGP financijskog mehanizma za razdoblje od 2014. do 2021.**

*Zakonske i druge pravne osnove*

* Zakon o visokom obrazovanju i znanstvenoj djelatnosti (NN br. 119/2022)
* Strategija razvoja Prirodoslovno-matematičkog fakulteta Sveučilišta u Zagrebu za razdoblje 2022. – 2027. (2022.)
* Uredba o provedbi EGP financijskog mehanizma 2014. — 2021. (23. rujna 2016.)
* Memorandum o suglasnosti o provedbi EGP financijskog mehanizma za razdoblje od 2014. do 2021. godine između Islanda, Kneževine Lihtenštajna, Kraljevine Norveške i Republike Hrvatske (3. srpnja 2018.)
* Memorandum o suglasnosti o provedbi Norveškog financijskog mehanizma za razdoblje od 2014. do 2021. godine između Kraljevine Norveške i Republike Hrvatske
* Sporazum o Fondu za bilateralne odnose (28. ožujka 2019.)
* Odluka o provedbi Programa ,,Lokalni razvoj i smanjenje siromaštva" (19. travnja 2021.)
* Ugovor o dodjeli bespovratnih sredstava između Prirodoslovno-matematičkog fakulteta Sveučilišta u Zagrebu i Ministarstva regionalnog razvoja i fondova EU

|  |  |  |  |  |  |
| --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Indeks |
| 04-UBS-U-0002/22-90 Geofizičko-seizmološka istraživanja potresom ugroženih područja u RH i razvoj atenuacijskih relacija predviđanja seizmičkog gibanja tla |  | 539.600 EUR |  | - |  |
| 04-UBS-U-0030/23-21 Empowering the Water-Energy-Food Nexus by incorporating biodiversity and climate awareness (WatNex) |  | 10.987 EUR |  |  |  |

***04-UBS-U-0002/22-90 Geofizičko-seizmološka istraživanja potresom ugroženih područja u RH i razvoj atenuacijskih relacija predviđanja seizmičkog gibanja tla***

*Projekt se sastoji od dvije komponente:*

* *Komponenta 1 - procjena seizmogenog potencijala te karakterizacija sustava seizmičkih rasjeda i ponašanja rasjeda na temelju prikupljenih podataka primjenom suvremenih seizmoloških metoda*
* *Komponenta 2 - razvoj atenuacijskih relacija za predviđanje gibanja tla uzrokovanog potresom (GMPE – jednadžba predviđanja gibanja tla)*

*Provedba ove aktivnosti projekta započela je 2022. godine.*

*Glavna svrha projekta „Geofizičko-seizmološka istraživanja potresom ugroženih područja u RH i razvoj atenuacijskih relacija predviđanja seizmičkog gibanja tla – CRONOS“ jest učiniti hrvatsko društvo otpornijim na utjecaj snažnih potresa. Osnovni ciljevi projekta CRONOS su olakšati razvoj i modernizaciju procjene potresne opasnosti Hrvatske te steći znanja i razviti alate, primjerice ažurirane karte i modele, za razvoj pravila za umanjivanje potresne ugroženosti. To će se postići unapređenjem znanstvene infrastrukture, povećanjem kapaciteta i prijenosom znanja, uključujući i komunikaciju s donosiocima odluka na državnoj, regionalnoj i lokalnoj razini te međunarodnu istraživačku suradnju. Projekt će pomoći poboljšanju seizmološke znanstvene zajednice u Hrvatskoj i Norveškoj te jačanju bilateralne suradnje i prijenosa znanja.*

*Izračun financijskog plana:*

*Ugovorom o dodjeli bespovratnih sredstava sklopljenim između Prirodoslovno-matematičkog fakulteta Sveučilišta u Zagrebu i Ministarstva regionalnog razvoja i fondova EU za provedbu projekta Geofizičko-seizmološka istraživanja potresom ugroženih područja u RH i razvoj atenuacijskih relacija predviđanja seizmičkog gibanja tla – CRONOS, PMF su dodijeljena bespovratna sredstva u iznosu od 2.117.647,00 EUR. Projekt je sufinanciran sredstvima Norveškog financijskog mehanizma za razdoblje od 2014. do 2021. u iznosu od 85% ukupnih prihvatljivih troškova, a obvezni udio nacionalnog sufinanciranja od 15% osigurat će se iz Državnog proračuna Republike Hrvatske.*

*Partner na projektu je Sveučilište u Bergenu, Norveška kojem je planiran prijenos sredstava u iznosu od 63.940 EUR za provedbu projektnih aktivnosti u 2024. godini.*

*Troškovi su planirani prema dinamici provedbe aktivnosti tijekom 2024. godine.*

***04-UBS-U-0030/23-21 Empowering the Water-Energy-Food Nexus by incorporating biodiversity and climate awareness (WatNex)***

*Projekt se sastoji od sljedećih akivnosti:*

* *Tjedni događaj umrežavanja u Norveškoj*
* *Tjedni networking događaj u Hrvatskoj*
* *Aktivnosti umrežavanja hrvatskih i norveških članova inicijative u drugim zemljama*
* *Pokretanje proširene platforme WatNex za suradnju*

*Provedba ove aktivnosti započela je 2023. godine.*

*Cilj WatNex inicijative je uspostava multidisciplinarne mreže stručnjaka i dionika različitih sustava/sektora koji se bave održivim izvorima vode, energije i hrane (Water-Energy-Food Nexus) i koji će kroz zajedničke aktivnosti u sklopu WatNex inicijative djelovati na podizanju svijesti o važnosti bioraznolikosti i funkcioniranja ekosustava za održivost vode, energije i hrane u kontekstu klimatskih promjena u nadolazećim desetljećima.*

*Uz spomenuto, inicijativa ima za cilj podržati uključivanje nedovoljno zastupljenih dionika (npr. mlađih stručnjaka i/ili stručnjakinja za biološku raznolikost i klimu) u sklopu budućih sličnih inicijativa. P*

*Važan cilj inicijative je i omogućiti osobni razvoj sudionicima inicijative kroz usvajanje profesionalnih vještina potrebnih za vođenje sličnih budućih inicijativa. Edukacija u svrhu profesionalnog razvoja sudionika WatNex incijative omogućena je posredovanjem EJWP programa (European Junior Water Programme).*

*Izračun financijskog plana:*

*Ugovorom o dodjeli bespovratnih sredstava sklopljenim između Prirodoslovno-matematičkog fakulteta Sveučilišta u Zagrebu i Ministarstva regionalnog razvoja i fondova EU za provedbu projekta Empowering the Water-Energy-Food Nexus by incorporating biodiversity and climate awareness (WatNex), PMF su dodijeljena bespovratna sredstva u iznosu od 61.097,50 EUR. Projekt je sufinanciran sredstvima Norveškog financijskog mehanizma za razdoblje od 2014. do 2021. u iznosu od 85% ukupnih prihvatljivih troškova, a obvezni udio nacionalnog sufinanciranja od 15% osigurat će se iz Državnog proračuna Republike Hrvatske.*

*Faculty of Science and Technology Norwegian University of Life Sciences (NMBU), Norveška kojem je planiran prijenos sredstava u iznosu od 19.082,87 EUR za provedbu projektnih aktivnosti u 2024. godini.*

*Troškovi su planirani prema dinamici provedbe aktivnosti tijekom 2024. godine.*

**Nacionalni plan oporavka i otpornosti**

*Zakonske i druge pravne osnove*

* Zakon o visokom obrazovanju i znanstvenoj djelatnosti (NN br. 119/2022)
* Strategija razvoja Prirodoslovno-matematičkog fakulteta Sveučilišta u Zagrebu za razdoblje 2022. – 2027. (2022.)
* Nacionalni plan oporavka i otpornosti 2021.-2026.
* Zakon o seizmološkim poslovima (NN 44/85)
* Ugovor o funkcioniranju Europske unije (pročišćena verzija 2016/C 202/01)
* Uredba (EU) br. 661/2014 Europskog parlamenta i vijeća od 15. svibnja 2014.o izmjeni Uredbe Vijeća (EZ) br. 2012/2002 o osnivanju Fonda solidarnosti Europske unije
* Uredba (EU) 2020/461 Europskog parlamenta i vijeća od 30. ožujka 2020.o izmjeni Uredbe Vijeća (EZ) br. 2012/2002 radi pružanja financijske pomoći državama članicama i zemljama koje pregovaraju o pristupanju Uniji ozbiljno pogođenima izvanrednim stanjem velikih razmjera u području javnog zdravlja
* Zakon o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije NN br. 21/23)
* Odluka Vlade RH o donošenju Programa mjera obnove zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije NN 28/2023);
* Ugovori o dodjeli bespovratnih sredstava između Prirodoslovno-matematičkog fakulteta Sveučilišta u Zagrebu i Ministarstva znanosti i obrazovanja

|  |  |  |  |  |  |
| --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2025. | Indeks |
| FSEU.2021.MZO.019  PMF - Biološki odsjek, Rooseveltov trg 6 - Program provedbe mjera cjelovite obnove infrastrukture i opreme oštećene potresom  FSEU.2021.MZO.036  PMF - BIOLOSKI ODSJEK, Marulićev trg 20 - PROGRAM PROVEDBE MJERA  CJELOVITE OBNOVE INFRASTRUKTURE I OPREME OSTECENE POTRESOM  FSEU.2021.MZO.034 PMF-BIOLOŠKI ODSJEK, Marulićev trg 9a - Program provedbe mjera cjelovite obnove infrastrukture i opreme oštećene potresom |  | 977.310 EUR  5.685.589 EUR | 6.396.637 EUR  5.050.016 EUR | 819.327 EUR  941.437 EUR |  |
| C6.1. R4-I1.01 Razvoj mreže seizmoloških podataka |  | 5.076.376 EUR | 1.849.934 EUR | 523.141 EUR |  |
| C6.1. R4  Modernizacija i integracija seizmičkih podataka za proces obnove i planiranje buduće gradnje te monitoring javne infrastrukture |  | 80.000 EUR | - | - |  |

***FSEU.2021.MZO.019 - PMF - Biološki odsjek, Rooseveltov trg 6 - Program provedbe mjera cjelovite obnove infrastrukture i opreme oštećene potresom***

*Operacija se sastoji od 4 grupe:*

* *Grupa 1. – hitne mjere sanacije*
* *Grupa 2. – priprema projektne i tehničke dokumentacije cjelovite obnove*
* *Grupa 3. – Izvedba radova*
* *Grupa 5. – upravljanje projektom i administracija*

*Provedba ove operacije započela je 2022. godine.*

*Svrha operacije je priprema projektno-tehničke dokumentacije za izvođenje radova cjelovite obnove zgrade PMF- Biološki odsjek na Rooseveltovom trgu 6 u Zagrebu, kao posljedica potresa 22.3.2020. godine i nadoknada sredstava do sada utrošenih na hitne mjere sanacije. Zgradu na Rooseveltovom trgu 6, znatno oštećenu potresom, potrebno je obnoviti i cjelovito rekonstruirati u dva koraka. Prvi korak je dovođenje svih dijelova zgrade u radno stanje kakvo je imala prije potresa, a drugi korak je cjelovita obnova zgrade pojačanjem konstrukcije, funkcionalnim promjenama prostora s ciljem unapređenja rada u znanstveno-nastavnim laboratorijima i drugim znanstveno-nastavnim prostorima zgrade, osiguravanjem dostupnosti prostora osobama s poteškoćama u kretanju gdje je to tehnički moguće te rješavanjem pitanja protupožarne zaštite i energetske obnove zgrade.*

*Izračun financijskog plana:*

*Ugovorom o dodjeli bespovratnih sredstava sklopljenim između Prirodoslovno-matematičkog fakulteta Sveučilišta u Zagrebu i MZO-a za provedbu operacije PMF - Biološki odsjek, Rooseveltov trg 6 - Program provedbe mjera cjelovite obnove infrastrukture i opreme oštećene potresom, PMF su dodijeljena bespovratna sredstva u iznosu od 24.917.013,80 EUR (187.737.240,48 kn**). Operacija je djelomično financirana iz Fonda solidarnosti Europske unije, a djelomično iz Mehanizma za oporavak i otpornosti.*

*Troškovi su planirani prema dinamici provedbe aktivnosti tijekom 2024. godine.*

***FSEU.2021.MZO.036*** ***PMF - BIOLOSKI ODSJEK, Marulićev trg 20 - PROGRAM PROVEDBE MJERA CJELOVITE OBNOVE INFRASTRUKTURE I OPREME OSTECENE POTRESOM***

*Operacija se sastoji od 5 grupa:*

* *Grupa 1. – hitne mjere sanacije*
* *Grupa 2. – priprema projektne i tehničke dokumentacije cjelovite obnove*
* *Grupa 3. – Izvedba radova*
* *Grupa 5. – upravljanje projektom i administracija*
* *Grupa 6. – promidžba i vidljivost*

*Provedba ove operacije započela je 2022. godine.*

*Svrha operacije je priprema projektno-tehničke dokumentacije za izvođenje radova cjelovite obnove zgrade PMF-a na Marulićevom trgu br. 20 u Zagrebu, a kao posljedica potresa od 22.03.2020. godine i nadoknada sredstava do sada utrošenih na hitne mjere sanacije. Zgradu na Marulićevom trgu 20 potrebno je obnoviti i cjelovito rekonstruirati u dva koraka. Prvi korak je dovođenje svih dijelova zgrade u radno stanje kakvo je imala prije potresa, a drugi korak je cjelovita obnova zgrade pojačanjem konstrukcije, funkcionalnim promjenama prostora s ciljem unapređenja rada u znanstveno-nastavnim laboratorijima i drugim znanstveno-nastavnim prostorima zgrade osiguravanjem dostupnosti prostora osobama s poteškoćama u kretanju gdje je to tehnički moguće, te rješavanjem pitanja protupožarne zaštite i energetske obnove zgrade.*

*Izračun financijskog plana:*

*Ugovorom o dodjeli bespovratnih sredstava sklopljenim između Prirodoslovno-matematičkog fakulteta Sveučilišta u Zagrebu i MZO-a za provedbu PMF - BIOLOSKI ODSJEK, Marulićev trg 20 - PROGRAM PROVEDBE MJERA CJELOVITE OBNOVE INFRASTRUKTURE I OPREME OSTECENE POTRESOM, PMF su dodijeljena bespovratna sredstva u iznosu od 10.594.602,21 EUR (79.825.030,35 kn). Operacija je djelomično financirana iz Fonda solidarnosti Europske unije, a djelomično iz Mehanizma za oporavak i otpornosti.*

*Troškovi su planirani prema dinamici provedbe aktivnosti tijekom 2024. godine.*

***FSEU.2021.MZO.034*** ***PMF-BIOLOŠKI ODSJEK, Marulićev trg 9a - Program provedbe mjera cjelovite obnove infrastrukture i opreme oštećene potresom***

*Operacija se sastoji od 5 grupa:*

* *Grupa 1. – hitne mjere sanacije*
* *Grupa 2. – priprema projektne i tehničke dokumentacije cjelovite obnove*
* *Grupa 3. – Izvedba radova*
* *Grupa 5. – upravljanje projektom i administracija*
* *Grupa 6. – promidžba i vidljivost*

*Provedba ove operacije započela je 2022. godine.*

*Svrha operacije je priprema projektno-tehničke dokumentacije za izvođenje radova cjelovite obnove dviju kuća (zgrada) PMF - Biološki odsjek - kuća uprave V1ia te kuća Botaničkog zavoda/Zavoda za mikrobiologiju, na Marulićevom trgu 9a u Zagrebu (unutar Botaničkog vrta PMF-a), kao posljedica potresa 22.3.2020. godine te nadoknada sredstava do sada utrošenih na hitne mjere sanacije. Spomenute zgrade na Marulićevom trgu 9a, koje su oštećene potresom, potrebno je obnoviti i cjelovita rekonstruirati u dva koraka. Prvi korak je dovođenje svih dijelova zgrada u radno stanje kakvo su imale prije potresa, a drugi korak je cjelovita obnova zgrada pojačanjem konstrukcije, vraćanjem izvornog izgleda zgrade (kuća uprave vrta) te mogućim funkcionalnim promjenama prostora s ciljem unapređenja rada u znanstveno-nastavnim laboratorijima i drugim znanstveno nastavnim prostorima zgrade (kuća zavoda), osiguravanjem dostupnosti prostora osobama s poteškoćama u kretanju gdje je to tehnički moguće te rješavanjem pitanja protupožarne zaštite i energetske obnove zgrade.*

*Izračun financijskog plana:*

*Ugovorom o dodjeli bespovratnih sredstava sklopljenim između Prirodoslovno-matematičkog fakulteta Sveučilišta u Zagrebu i MZO-a za provedbu operacije PMF-BIOLOŠKI ODSJEK, Marulićev trg 9a - Program provedbe mjera cjelovite obnove infrastrukture i opreme oštećene potresom, PMF su dodijeljena bespovratna sredstva u iznosu od 1.094.208,33 EUR (8.244.312,71 kn). Operacija je djelomično financirana iz Fonda solidarnosti Europske unije, a djelomično iz Mehanizma za oporavak i otpornosti.*

*Troškovi su planirani prema dinamici provedbe aktivnosti tijekom 2024. godine.*

***Razvoj mreže seizmoloških podataka***

*Projekt se sastoji od sljedećih elemenata:*

* *Element 1. Jačanje infrastrukturnih kapaciteta seizmološke službe RH za prikupljanje, obradu i primjenu seizmoloških podataka*
* *Element 2. Jačanje stručnih i organizacijskih kapaciteta SS RH za prikupljanje, obradu i primjenu seizmoloških podataka*
* *Element 3. Upravljanje projektom i administracija*
* *Element 4. Promidžba i vidljivost*

*Provedba projekta je započela 2021. godine.*

*Svrha projekta je ojačavanje mreže seizmoloških postaja s posebnim naglaskom na bušotinske instrumente, podmorske instrumente i instrumente vrlo niske razine unutarnjeg šuma u pravilnoj mreži kao i nabava sve potrebne infrastrukturne i tehničke opreme za održivo korištenje iste. Projektom je predviđena nabava opreme potrebne Seizmološkoj službi kako bi se unaprijedila infrastruktura za proizvodnju i upravljanje podacima, poput nadogradnje mreže i IT infrastrukture, kao i aktivnosti jačanja organizacijskih kapaciteta. Pritom se ističu potrebe za prijenosnim analizatorima mikroseizmičkog nemira, terenska računala, instrumenata namijenjenih na postavljanje na dno Jadranskog mora, instrumenata namijenjenih za postavljanje u bušotine, instrumenata vrlo niske razine unutrašnjeg šuma, instrumenata niske razine šuma za postavljanje diljem Hrvatske, digitalizatori izuzetno niske razine šuma, akcelerografi za postavljanje uz navedene osjetljive instrumente te vezane uredske opreme za obradu podataka.*

*Izračun financijskog plana:*

*Projekt je financiran iz Nacionalnog plana oporavka i otpornosti 2021.-2026. (Mehanizam oporavka i otpornosti) u okviru investicije C6.1.R4-I1 Razvoj mreže seizmoloških podataka obuhvaćene komponentom Obnova zgrada NPOO-a. Investicija C6.1. R4-I1 u iznosu od 10.883.270,16 EUR (81.999.999,04 kn) dok će se iz državnog proračuna financirati iznos od 2.261.691,28 EUR (17.040.712,96 kn).*

*Troškovi su planirani prema dinamici provedbe aktivnosti tijekom 2024., 2025. i 2026 godine.*

***C6.1.R4 Modernizacija i integracija seizmičkih podataka za proces obnove i planiranje buduće gradnje te monitoring javne infrastrukture***

*Reforma se sastoji od sljedećih elemenata:*

* *izrada Priručnika za integraciju seizmoloških podataka u sustav prostornog planiranja na lokalnoj i regionalnoj razini*
* *edukacija službenika i zaposlenika ministarstava, županijskih zavoda za prostorno uređenje, upravnih odjela za prostorno uređenje županija i velikih gradova i pravnih osoba ovlaštenih od Ministarstva za obavljanje stručnih poslova prostornog uređenja, o obradi i primjeni podataka o seizmološkim aktivnostima*
* *edukacija djelatnika Seizmološke službe pri Fakultetu za prikupljanje, obradu i analizu podataka o seizmološkim aktivnostima*

*Provedba ove operacije započela je 2023. godine.*

*Reforma je usmjerena na jačanje organizacijskih i infrastrukturnih kapaciteta Seizmološke službe za prikupljanje, obradu i analizu podataka o seizmološkim aktivnostima, jačanje organizacijskih i infrastrukturnih kapaciteta MPGI (te vezanih službi, zavoda i ureda na regionalnoj razini) kako bi se isti podaci adekvatno primijenili u prilagodbi sustavu prostornog uređenja i graditeljstva te provedbi njihovih aktivnosti i akata. Reforma je u potpunosti kompatibilna s DNSH načelom te nema negativnog utjecaja na okoliš, već doprinosi realizaciji energetskih, okolišnih i klimatskih ciljeva kroz provedbu aktivnosti povećanja znanja o seizmičkim aktivnostima. Postavljanje opreme vršit će se u već postojećim objektima.*

*Reforma ne uključuje nikakav oblik državnih potpora ni gospodarske aktivnosti već je cilj povećanje znanja u sustavu prostornog uređenja (nacionalne, regionalne i lokalne razine) u smislu integriranja seizmičkih podataka za planiranje budućeg razvoja, buduće izgradnje i praćenja javne infrastrukture.*

*Izračun financijskog plana:*

*Projekt je financiran iz Nacionalnog plana oporavka i otpornosti 2021.-2026. (Mehanizam oporavka i otpornosti) u okviru komponente Obnova zgrada NPOO-a. Investicija C6.1.R4 i to u iznosu od 318.534,73 EUR (2.400.000,00 kn).*

*Troškovi su planirani prema dinamici provedbe aktivnosti tijekom 2024. godine.*

*Dekan:*

*Prof. dr. sc. Mirko Planinić*